На 04.04.2025 г. Община Хитрино подписа административен договор за безвъзмездна финансова помощ за изпълнение на дейности по проект № BG05SFPR002-2.012-0085-C01 и Процедура BG05SFPR002-2.012 „Иновативни здравно-социални услуги“ по Програма „Развитие на човешките ресурси“ 2021 – 2027 (ПРЧР).

Проектът стартира на 07.01.2025г. и е с продължителност **24** месеца до 07.01.2027г., който ще се реализира на територията на общината. Ще се предоставят интегрирани здравно-социални услуги в домашна среда на минимум **34** лица.

**Обща стойност на проекта:**  **321 991.49лв.**, 100% БФП предоставени по Програма „Развитие на човешките ресурси“ 2021-2027, от тях ЕСФ+ 85% (273 692,76 лв.) и национално съфинансиране 15% (48 298,73 лв.).

Основната цел на Проект „Иновативни здравно-социални услуги в Община Хитрино" е да се подобри предоставянето на интегрирани здравно-социални услуги в домашна среда за нуждаещи се самотно-живеещи лица с увреждания и възрастни хора в невъзможност за самообслужване.

За осъществяване на заложените дейности се предвижда да бъдат назначени над 15 домашни помощници . В изпълнение на проектните дейности ще бъдат осигурени супервизия на служителите, предоставящи почасови мобилни интегрирани здравно-социални услуги в домашна среда.